Tørken er over os og en lokal hedebølg venter forude, og det får mange til at trække i sommertøjet og nyde solen, mens andre skriger efter regn og køligere temperaturer. Det er dog ikke regn og kulde, som Hans Jørgen Madsen savner på sine vinmarker i nærheden af Ranum. - Det korte svar er: Nej, det gør jeg ikke! Vinstokke trives bedst i varme Han er vinbonde på Glenholm Vingård, og modsat mange andre afgrøder stortrives vinstokkene nemlig under rigelige mængder sol og varme. - Vinen har en evne til at finde vand, og det er jo noget af det, der adskiller den fra kornet på nabomarken, forklarer Hans Jørgen Madsen. Vinstokkenes ofte meterlange og dybe rodnet er med til at sikre frodige planter selv i lange perioder uden regn. - Her hos os kan de altid finde fugten. Rodnettet går jo ned i en vis dybde, og der kan de altid finde fugten i det kalk og ler, vi har, forklarer vinbonden. Og selvom også en vinbonde er født med en smule obligatorisk pessimisme omkring høstudbyttet - så er optimismen ikke svær at mærke ude i vinmarken. - Man skal ikke udråbe noget for tidligt, når man arbejder med vin, men jeg kan sige det, som det er; det er fuldstændig umuligt at bevare pessimismen som vinavler i år, erkender Hans Jørgen Madsen. Få forklaringen på, hvad en hedebølge er, og se prognosen for resten af ugen og den kommende hedebølge, som forventes at træde i kraft i weekenden, herunder: Tager forbehold for varmen Cirka 30 kilometer fra Hans Jørgen Madsen er varmen også et stort opmærksomhedspunkt, for på plejecentret Østermarken i Aars skal man være særligt opmærksom på ældre. Derfor blev beboerne forsødet af centrets venneforening med kolde drinks og is til alle. - Aaarh, det sku’ da mærkelig være, at den ikke smager godt, siger Agnes Aggerholm, der er en af beboer. Og netop is i lange baner og farverige drinks til beboerne vidner om et særligt fokus lige for tiden. - Vi opfordrer dem til at drikke alt det, vi overhovedet kan få dem til, forklarer Maria Skov, der er teamleder for plejecenteret. For med dagtemperaturer godt oppe i 20’erne er der ekstra opmærksomhed blandt personalet på væske til de ældre medborgere. - De ved, at når vi rammer de her temperaturer, så er det supervigtigt, at vi får noget koldt i køleskabet, så de kan få noget koldt at drikke. - Samtidig prøver vi at veksle mellem at være inde og ude, og er de ude, er adgangsbilletten at have solcreme på, understreger Maria Skov. Se hele inslaget herunder:

Opsummering:
Det er i den kommende weekend, at den lokale hedebølge forventes at træde i kraft.